
1. יחידת מרכבה בחשב הכללי מפרסמת בזאת מכרז 11-2015 להטמעה של מערכת מרכב"ה במשרדים רווחה וחוץ.
1. תקופת ההתקשרות הינה 12 חודשים, כאשר לעורך המכרז שמורה הזכות להאריך את תקופת ההתקשרות במספר תקופות לא מוגבל של עד חודש כל אחת ובלבד שסך ההארכות לא יעלה על 12 חודשים.
1. עורך המכרז אינו מתחייב לבחור את ההצעה הזולה ביותר, או כל הצעה שהיא, והוא יהיה רשאי לבטל את המכרז כולו או חלקו, או לדחותו מסיבות תקציביות, ארגוניות או מכל סיבה אחרת לפי שיקול דעתו הבלעדי.
1. התנאים המוקדמים להשתתפות במכרז (תנאי סף), כוללים בין היתר את התנאים הבאים:
4.1 המציע הינו בעל ניסיון מוכח בביצוע פרויקטי הטמעת מערכות ERP ובמסגרתן מתן שירותי הטמעה בסביבת ייצור (production) בישראל, בין השנים 2010-2015, אצל שלשה לקוחות, במשך למעלה משישה חודשים לכל לקוח. בנוסף, לשני לקוחות מתוך השלושה סך של לפחות 50 משתמשים בכלל האתרים/סניפים ופרישה של 7 סניפים בו-זמנית.
4.2 על המציע לפרט באילו לקוחות מדובר וכן לספק פרטי איש קשר בכל אחד מהלקוחות.
4.3 על הספק הראשי להעסיק לפחות חמישה עשר עובדים קבועים, בעלי ניסיון של שנה אחת לפחות בתחום הדרכה ו/או הטמעת מערכת  SAP, המתמחים במודולים הלוגיסטיים/פיננסיים.
4.4 בצוות שירכיב הזוכה, ישולבו לפחות עשרה מטמיעים בעלי ניסיון של שנה אחת לפחות בתחום הדרכה ו/או הטמעת ו/או עבודה, במערכת SAP, המתמחים במודולים הלוגיסטיים/פיננסיים.
4.5 המציע יציע 2 מנהלי פרויקט הטמעה לפחות, מתוכם יבחר מנהל פרויקט אחד. על מנהל הפרויקט המיועד להיות בעל ניסיון של שנה לפחות בניהול פרוייקטי הטמעה. בעל ניסיון בניהול פרויקט הטמעה אחד לפחות בהיקף של לא פחות מ-3 אתרים ו/או לפחות 50 משתמשים. מנהל הפרויקט יהיה מתוך מצבת העובדים הקבועה של החברה ומועסק על ידה במשך חצי שנה לפחות.
4.6 על המציע לצרף קורות חיים של מנהלי הפרויקטים המיועדים להיות משולבים בצוות.
4.7 המציע ישלב בצוות אך ורק עובדים העונים על הסיווג הבטחוני הנדרש.
1. ההשתתפות במכרז מותנית בהפקדת ערבות בנקאית (או ערבות של מבטח כמשמעותו בחוק הפיקוח על שירותים פיננסיים (ביטוח), התשמ"א-1981) בלתי מוגבלת בתנאים, לפקודת החשב הכללי, בסכום כמפורט במכרז ובנוסח המחייב המופיע במכרז. 
5. ההשתתפות במכרז מותנית בהמצאת כל האישורים הנדרשים לפי חוק עסקאות גופים ציבוריים, התשל"ו-1976.
6. ההשתתפות במכרז מותנית בהתחייבות המציע לעמוד בדרישות תשלומים סוציאליים, לשלם שכר מינימום לעובדים וכן לקיים את חוקי העבודה לגבי העובדים שיועסקו על ידו במהלך תקופת ההתקשרות.
7. על המציע לעמוד בתנאי סף נוספים ובדרישות נוספות כמפורט במסמכי המכרז.
8. המועד האחרון להגשת שאלות הבהרה בנוגע למכרז הוא 04/08/2015.
9. [bookmark: _GoBack]ההצעה למכרז (הכוללת תדפיס המענה למכרז על כל נספחיו ביחד עם כל המסמכים הנוספים כנדרש במכרז) תוגש במעטפה סגורה עליה יירשם מספר המכרז בלבד וללא שום סימני זיהוי של המציע. המעטפה תוכנס לתיבת המכרזים אשר נמצאת במשרד האוצר, רחוב קפלן 1, ירושלים, חדר 397, קומה 3 (ליד הארכיב) וזאת לא יאוחר מיום 27/08/2015 בשעה 13:00.
10. אשת הקשר למכרז זה היא שלי טננבאום, טלפון: 02-5012307 , פקס:02-5695334, 
דואל: Merkava.edu@mof.gov.il.
11. ניתן לעיין בחוברת המכרז באתר האינטרנט של משרד האוצר שכתובתו: www.mof.gov.il, תחת הכותרת 
'מכרז  11-2015 להטמעה של מערכת מרכב"ה - (ERP (SAP במשרד הרווחה ומשרד החוץ '.
12. הוראות חוברת המכרז גוברות על האמור במודעה זו.

